Labu

Labu otabâ labu konèng (Cucurbita moschata) èkennal jhughân sareng waluh (Jhâbâ, Sunda), labu parang (Malaju) , dhinèng è bhâsa Indonesia èkoca' labu kuning. Buwâ panèka èkategorèyaghi ḍâlem bhâlâ buwâ bu-labuwân, sè ghi’ sarompon sareng buwâ melon (Cucumis melo) bân tèmon (Cucumis sativus). Labu panèka tombuwân sè ajhalâr, è è dâun sareng bhungkana bâḍâ ḍuri alos tor lembu’. Salèrana tamaso’ ḍha’ tombuwân mosèman, manabi saèllana abuwâ, maka tombuwân arèya lajhu matè.thumb|labu

Manpa'at 
Buwâ labu anḍi' bânnya’ manpa'at ḍha’ ka manossa, è antarana:

 Kennèng èpadhaddhi kowa
 Kennèng èpadhaddhi kolek
 Kennèng èpadhaddhi jhâjhân
 Kennnèng jhughân èpadhaddhi kuwè.

Salaèn dhâghinga sè èkakan mènangka la-ola, ḍâun labu jhughân kennèng èpadhaddhi ghângan sè èyola kalabân parotan nyèor ngoḍâ sè èsebbhut adhun. Salaèna arowa, labu jhughân anḍi' nilai ropèya bâgi maghâsarè ka'angghuy manyambhung oḍi'.

Ghâḍhuwân Gizi 
Buwâ labu jhughân aghâḍhu nilai gizi sè tèngghi, antarana; beta karoten, vitamin A, serrat, vitamin C, vitamin K, bân Niacin otabâ vitamin B3. Tor anḍi' kanḍhungan mineral misalla kalium, zat bessè, fosfor, magnesium, tor kalium.

Kasèyat 
Buwâ labu anḍi' kasèyat nangkal sacem-macemma panyakè' kanker. Aèng ḍâri buwâna labu kennèng èghuna'aghi mènangka panabârra racon kèbân sè abisa, samantara bâi'na labu èpadhaddhi obhât cacèng pèta.

Sombher 

Bhângsa:Biologi
Bhângsa:Totombuwân
Bhângsa:Cucurbitaceae